《桃萼歌》
明代·丰坊

东风一夜吹桃萼，桃花吹开又吹落。
开时不记春有情，落时偏道风声恶。
东风吹树无日休，自是桃花太轻薄。

作者简介：丰坊（1492年-1563年），字人叔，一字存礼，后更名道生，更字人翁，号南禺外史。明朝书法家、篆刻家、藏书家，明代鄞县（今浙江宁波）人。丰熙子。嘉靖二年进士。除吏部主事，寻谪通州同知，免归。居吴中，贫病以死。性狂诞，滑稽玩世。